शिल्पा शेट्टी की सक्सेस स्टोरी के बीच आ गए भाग्यश्री के बेटे, फिर एक्ट्रेस ने दिखाए उनके सिक्स पैक ऐब्स- देखें  Video  
शिल्पा शेट्टी का वीडियो हुआ वायरल
भाग्यश्री के बेटे के साथ आईं नजर
ऐब्स दिखाकर यूं दिया रिएक्शन
शिल्पा शेट्टी (Shilpa Shetty) सोशल मीडिया पर अकसर एक्टिव रहती हैं और बहुत ही मजेदार वीडियो भी पोस्ट करती हैं. लेकिन शिल्पा शेट्टी ने अपने इंस्टाग्राम पर एक वीडियो शेयर किया है जिसमें वे बॉलीवुड एक्ट्रेस भाग्यश्री के बेटे और अपने को-स्टार अभिमन्यु दसानी के साथ मस्ती करती नजर आ रही हैं. अभिमन्यु दसानी और शिल्पा शेट्टी एक साथ 'निकम्मा' फिल्म में नजर आएंगे. दिलचस्प यह है कि इस वीडियो की कहानी कुछ और ही है. इस वीडियो में शिल्पा शेट्टी अपनी फिटनेस ऐप के सक्सेस को शेयर कर रही होती हैं और इसी बीच अभिमन्यु दसानी (Abhimanyu Dasani) बीच में आ जाते हैं और इस पर शिल्पा शेट्टी उनकी जैकेट खोलकर उनके ऐब्स दिखाने लगती हैं. इस वीडियो को सोशल मीडिया पर खूब देखा जा रहा है. इस वीडियो को लगभग 10 लाख बार देखा जा चुका है.
A post shared by Shilpa Shetty Kundra (@theshilpashetty) on Dec 4, 2019 at 10:11pm PST
शिल्पा शेट्टी (Shilpa Shetty) ने इस वीडियो को शेयर करते हुए लिखा है, 'सम्मान की बात है. हमारी शिल्पा शेट्टी ऐप को गूल प्ले की 2019 की पर्सनल ग्रोथ कैटरगरी में बेस्ट ऐप से नवाजा गया है. साल के लिए अंत के लिए इससे बेहतर खबर नहीं हो सकती. आप सभी का हमारी ऐप को लेकर ढेर सारे प्यार और समर्थन के लिए शुक्रिया. मेरा वादा है कि आने वाले साल आपके लिए और भी कमाल भरे रहने वाले हैं.' शिल्पा शेट्टी ने अभिमन्य दसानी का भी जिक्र किया है क्योंकि दोनों 'निकम्मा' फिल्म में एक साथ नजर आएंगे.
शिल्पा शेट्टी (Shilpa Shetty) को अपनी फिटनेस के लिए खास तौर पर पहचाना जाता है, और सोशल मीडिया पर उनके फिटनेस वीडियो खूब धूम भी मचाते हैं. शिल्पा शेट्टी ने कुछ समय पहले अपनी एक ऐप लॉन्च की थी, जिसे जबरदस्त सपोर्ट मिल रहा है. वैसे टीवी और सोशल मीडिया पर एक्टिव रहने के बाद शिल्पा शेट्टी फिल्मों में फिर से पारी खेलने के लिए तैयार हैं.